SPA วิ่ง 3% เก็ง Q4 พลิกกำไร รับไฮซีซั่น โบรกอัพเป้า 12.50 บ.
SPA บวก 3% ลุ้นไตรมาส 4/65 พลิกกำไร อานิสงส์อุตสาหกรรมท่องเที่ยวฟื้นช่วงครึ่งปีหลัง รับไฮซีซั่น โบรกอัพเป้า 12.50 บ.
SPA บวก 3% ลุ้นไตรมาส 4/65 พลิกกำไร อานิสงส์อุตสาหกรรมท่องเที่ยวฟื้นช่วงครึ่งปีหลัง รับไฮซีซั่น โบรกอัพเป้า 12.50 บ.
21 ต.ค. 2565

ผู้สื่อข่าวรายงานว่า วันนี้ (21 ต.ค.65) ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ณ เวลา 12:29 น.อยู่ที่ระดับ 11.30 บาท บวก 0.30 บาท หรือ 2.73% สูงสุดที่ระดับ 11.50 บาท ต่ำสุดที่ระดับ 10.90 บาท ด้วยมูลค่าซื้อขาย 26.48 ล้านบาท

บล.ทิสโก้ ระบุในบทวิเคราะห์ว่า แนวโน้มการฟื้นตัวของอุตสาหกรรมท่องเที่ยวในช่วงครึ่งปีหลัง และการเข้าสู่ฤดูกาลท่องเที่ยวในปลายปี 65 คาดจะทำให้ SPA พลิกกลับมีกำไรได้ในไตรมาส 4/65 และมีมุมมองเชิงบวกต่อการร่วมลงทุนกับ Amara Asia เปิด “Sleep Clinic” ในไตรมาส 4/65 เจาะกลุ่มลูกค้าระดับกลาง-บน คาดจะสร้างรายได้ราว 25-40 ล้านบาท ในปี 66-68 โดยมีการปรับเป้ารายได้ขึ้นเล็กน้อยจากการร่วมลงทุนดังกล่าว ส่งผลให้เป้าพื้นฐานใหม่ขยับขึ้นจาก 12.10 บ. เป็น 12.50 บ. ยังแนะนำ “ซื้อ”